El nou Pla General que aquesta nit ha d'aprovar el ple en la seva fase de redacció dels criteris i objectius generals preveu com a novetats a la xarxa viària la construcció dels enllaços a l'A7 per la banda de Sant Gregori, la connexió entre aquest enllaç i un vial tangent que porti fins a Fornells de la Selva, la connexió de la frontissa del Güell amb el Mas Xirgu, la prolongació d'Emili Grahit fins a la Creueta i la connexió amb Montilivi, la prolongació del vial de Mas Xirgu fins al Mas Gri i el pont de connexió entre el giratori de l'Hospital Josep Trueta i el Pont Major.